Pontificium Collegium Philippinum
Pontificium Collegium Seminarium Philippinum (Italiane Pontificio Collegio Filippino; Philippinice Dalubhasaang Pilipinong Pontifikal) est collegium pontificium Romae situm, in quo plerumque sacerdotes dioecesani et seminaristae Philippini in studia philosophica potissimum atque theologica apud universitates pontificias incumbentes hospitantur. Quod Ioannes Papa XXIII per bullam apostolicam Sancta Mater Ecclesia, die 29 Septembris 1961 datam, constituit.